মধুরিমা তুলি

মধুরিমা তুলি (এছাড়াও মধুরিমা তুল্লি নামেও পরিচিত) হচ্ছেন একজন ভারতীয় অভিনেত্রী, যিনি বলিউড এবং দক্ষিণ ভারতীয় চলচ্চিত্র এবং টেলিভিশনে অভিনয় করে থাকেন।  কালারস টিভিতে প্রচারিত চন্দ্রকান্তা ধারাবাহিকে তিনি চন্দ্রকান্তা চরিত্রে অভিনয়ের মাধ্যমে জনপ্রিয়তা অর্জন করেছেন। এছাড়াও তিনি জি টিভির জনপ্রিয় ধারাবাহিক কুমকুম ভাগ্যে তনুশ্রী মেহতার চরিত্রে অভিনয় করেছেন। সম্প্রতি তিনি স্টার প্লাসের ভৌতিক এবং রোমাঞ্চকর টেলিভিশন ধারাবাহিক কেয়ামত কি রাতে সঞ্জনার চরিত্রে অভিনয় করেছেন।

প্রারম্ভিক জীবন
তুলি ওড়িশায় জন্মগ্রহণ করেছিলেন এবং উত্তরাখণ্ডের দেরাদুনে তার শৈশব অতিবাহিক করেছেন। তিনি কলেজে পড়ার সময় "মিস উত্তরাঞ্চল" প্রতিযোগিতা জয়লাভ করেছিলেন। তার বাবা টাটা স্টিল কোম্পানিতে কাজ করেন, তার মা পর্বতারোহী এবং একটি এনজিওতে চাকরি করেন। তার একটি ছোট ভাই রয়েছে।

ক্যারিয়ার
তুলি সাই কিরণের বিপরীতে ২০০৪ সালে মুক্তিপ্রাপ্ত তেলুগু চলচ্চিত্র সাতথায় অভিনয় করার মাধ্যমে আত্মপ্রকাশ করেছিলেন। পরবর্তীতে তিনি মুম্বইয়ে চলে আসেন এবং কিশোর নমিত কাপুর অ্যাক্টিং স্কুল হতে অভিনয়ে শিক্ষা অর্জন করেন। অতঃপর তিনি একজন মডেল হিসেবে গোডরেজ, ফিয়ামা ডি উইলস এবং কারবোন মোবাইলের মতো কোম্পানির বিজ্ঞাপনে কাজ করেছেন।

২০০৮ সালে তিনি জেডি চক্রবর্তীর পরিচালনা এবং রচনায় একটি ভারতীয় থ্রিলার, হোমামে সত্য নামে একটি সুন্দর মেয়ের পার্শ্ব চরিত্রে অভিনয় করেন; এটি চলচ্চিত্রটি ২০০৬ সালের হলিউড চলচ্চিত্র দ্য ডিপার্টেড দ্বারা অনুপ্রাণিত, যা পরিচালনা করেছিলেন মার্টিন স্কোরসেস।

২০০৯ সালে মুক্তিপ্রাপ্ত তার পরবর্তী চলচ্চিত্র, টসে তিনি শেরি চরিত্রে অভিনয় করেছেন। উক্ত চরিত্রের পর তিনি জি টিভির অতিপ্রাকৃত ধারাবাহিক শ্রী-এ (২০০৮–০৯) বিন্দিয়া চরিত্রে অভিনয় করেছেন। অতঃপর তুলি স্টার ওয়ানে প্রচারিত রঙ বদলতে ওড়নি (২০১০–১১) ধারাবাহিকে খুশী নামের এক মডেলের চরিত্রে অভিনয় করেছেন।

২০১০ সালে মুক্তিপ্রাপ্ত কালো চলচ্চিত্রে তিনি নব বিবাহিত রুক্মিণীর চচ্রিত্রে অভিনয় করেছেন; এই চলচ্চিত্রটি কেপ টাউনে অনুষ্ঠিত ৬ষ্ঠ বার্ষিক দক্ষিণ আফ্রিকান হ্যালোইন হরর ফেস্টিভ্যালে প্রদর্শিত হয়েছিল, যেখানে এটি "সেরা বৈশিষ্ট্যযুক্ত চলচ্চিত্র" এবং "সেরা চলচ্চিত্র" বিভাগে পুরস্কার জয়লাভ করেছে। তিনি ডিনো মোরিয়ার সাথে একসাথে, ফিয়ার ফ্যাক্টর: খতরোঁ  কে খিলাড়ির ৩য় আসরে অংশ নিয়েছিলেন; যেটি কালারস টিভিতে প্রচারিত এবং ব্রাজিলে চিত্রায়িত একটি রিয়ালিটি শো।

২০১২ সালে মুক্তিপ্রাপ্ত সিগারেট কি তারাহ চলচ্চিত্রে তিনি প্রশান্ত নারায়ণের সাথে তিন মুখ্য ভূমিকায় অভিনয় করেছেন এবং অনিক সিঙ্গালের সাথে ইংরেজি ভাষার স্বল্পদৈর্ঘ্য চলচ্চিত্র লিথাল কমিশনে (২০১২) নায়িকার চরিত্রে অভিনয় করেছেন।

তিনি ২০১২ সালে মুক্তিপ্রাপ্ত কে শিবসূর্য দ্বারা পরিচালিত চলচ্চিত্র মরিচা চলচ্চিত্র অভিনয় করেছিলেন। এই চলচ্চিত্রটি একই সাথে কন্নড় ও তামিল ভাষায় তৈরি করা হয়েছিল এবং এতে তুলির বিপরীতে মিথুন তেজস্বী মুখ্য অভিনেতার চরিত্রে অভিনয় করেছিলেন।

তুলি হিন্দি থ্রিলার থ্রিডি চলচ্চিত্র ওয়ার্নিং-এ গুঞ্জন দত্ত চরিত্রে অভিনয় করেছিলেন। তাকে হেমন্ত হেগড়ে দ্বারা পরিচালিত ও সুভাষ ঘাই দ্বারা প্রযোজিত নিম্বে হুলি চলচ্চিত্রে প্রধান চরিত্রে অভিনয় করতে দেখা গেছে। উক্ত চলচ্চিত্রে তুলি কোমল ঝা, হেগড়ে এবং নিবেদিতার পাশাপাশি প্রধান চরিত্রে অভিনয় করেছিলেন। ২০১৫ সালের অ্যাকশন চলচ্চিত্র বেবিতে তিনি অক্ষয় কুমারের স্ত্রীর ভূমিকায় অভিনয় করেছিলেন। তুলি জি টিভির রিয়ালিটি অনুষ্ঠান আই ক্যান ডু দ্যাটে অংশ নিয়েছিলেন। কুমকুম ভাগ্যে তিনি তনুর বিপরীত চরিত্রে অভিনয় করেছিলেন। তিনি কালারস টিভিতে প্রচারিত চন্দ্রকান্ত ধারাবাহিকে তিনি চন্দ্রকান্ত চরিত্রে অভিনয় করেছেন।

চলচ্চিত্রের তালিকা
চলচ্চিত্র
 সাল  চলচ্চিত্র  চরিত্র  ধরন  ভাষা২০০৮  হোমাম  সত্য চলচ্চিত্র  তেলুগু এলাম আভান সেয়াল  মধুরিমা  তামিল নাচনা এ হাসিনো  হিন্দি ২০০৯  টস  শেরী ২০১০  কালো  রুক্মিণী২০১২  লিথাল কমিশন  নাতাশা  ছোট চলচ্চিত্র  ইংরেজি সিগারেট কি তারাহ  জেসিকা চলচ্চিত্র হিন্দি ২০১৩  ওয়ার্নিং  গুঞ্জন ২০১৪  নিম্বে হুলি  জনকি  কন্নড়২০১৫  বেবি  অঞ্জলি সং রাজপুত হিন্দি হামারি আধুরি কাহানী  অবনী ২০১৭  নাম শাবানা  অঞ্জলি সং রাজপুত 

টেলিভিশন
 সাল  অনুষ্ঠান  চরিত্র  ভাষা  চ্যানেল ২০০৮  শ্রী  বিন্দিয়া  হিন্দি  জি টিভি ২০০৯  পরিচয়  রিচা ঠাকরাল কালারস ২০১০  রঙ বদলতে ওড়নি  খুশি  স্টার ওয়ান ২০১৪  কুমকুম ভাগ্য  তনুশ্রী মেহতা  জি টিভি২০১৫  আই ক্যান ডু দ্যাট  স্বভূমিকায় দফা ৪২০  সাহেব লাইফ ওকে ২০১৬  ২৪  দেবযানী  কালারস ২০১৭  সাবিত্রী দেবী কলেজ অ্যান্ড হাসপাতাল  নায়না ২০১৭–১৮ চন্দ্রকান্ত  চন্দ্রকান্ত  ২০১৮  ২৬ জানুয়ারি  ইনসিয়া  উল্লু ২০১৮–১৯  কেয়ামত কি রাত  সঞ্জনা স্টার প্লাস ২০১৯  নাচ বলিয়ে ৯  স্বভূমিকায় ২০১৯–২০  বিগ বস ১৩  স্বভূমিকায়

নোট

তথ্যসূত্র

বহিঃসংযোগ


 বলিউড হাঙ্গামায় মধুরিমা তুলি 


বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:উত্তরাখণ্ডের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:১৯৮৬-এ জন্ম
বিষয়শ্রেণী:ওড়িশার ব্যক্তি
বিষয়শ্রেণী:ওড়িশার অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী